พายุไต้ฝุ่นขนุน (พ.ศ. 2566)

**พายุไต้ฝุ่นขนุน** () หรือที่ในประเทศฟิลิปปินส์เรียกว่า **พายุซูเปอร์ไต้ฝุ่นฟัลโกน** () เป็นพายุหมุนเขตร้อนที่มีความรุนแรง ไม่แน่นอน และอยู่ยาวนาน ซึ่งเคลื่อนตัวไปตามเกาะโอกินาวะ และชายฝั่งทางตะวันตกของคาบสมุทรเกาหลีในเดือนสิงหาคม พ.ศ. 2566 นับเป็นพายุลูกที่ 6 ที่ได้รับการตั้งชื่อ และเป็นพายุไต้ฝุ่นลูกที่ 4 ในฤดูพายุไต้ฝุ่นแปซิฟิก พ.ศ. 2566 ก่อตัวขึ้นจากหย่อมความกดอากาศต่ำเมื่อวันที่ 26 กรกฎาคม พ.ศ. 2566 ในมหาสมุทรแปซิฟิกตะวันตกเฉียงเหนือ หลังจากนั้นพายุก็ทวีกำลังแรงขึ้นอย่างรวดเร็วจนกลายเป็นพายุที่มีความเร็วลมเทียบเท่ากับมีความเข้มข้นเทียบเท่าหมวด 5 ในระดับลมมาตราเฮอริเคนแซฟเฟอร์–ซิมป์สัน พายุไต้ฝุ่นขนุนมีกำลังแรงสูงสุดด้วยความเร็วลมสูงสุด 1 นาทีที่ 285 กิโลเมตรต่อชั่วโมง (180 ไมล์ต่อชั่วโมง) และด้วยความเร็วลมสูงสุด 10 นาทีที่ 215 กิโลเมตรต่อชั่วโมง (130 ไมล์ต่อชั่วโมง) ความกดอากาศที่ 900 เฮกโตปาสกาล (มิลลิบาร์ 26.58 นิ้วของปรอท) ตั้งอยู่ทางตอนเหนือของทะเลฟิลิปปินเมื่อวันที่ 31 กรกฎาคม ก่อนที่จะเข้าสู่วัฏจักรการแทนที่กำแพงตา พายุไต้ฝุ่นขนุนเริ่มอ่อนกำลังลงเล็กน้อยเมื่อเคลื่อนตัวเข้าใกล้หมู่เกาะรีวกีวส่งผลให้มีฝนตกหนัก และลมแรง พายุเริ่มลดการมองเห็นภาพจากดาวเทียม เนื่องจากยอดเมฆที่เกือบจะนิ่ง และอุ่นขึ้น การอ่อนกำลังลงอย่างต่อเนื่องของพายุยังคงดำเนินต่อไปเมื่อเคลื่อนตัวเข้าใกล้คาบสมุทรเกาหลี และในที่สุดก็เคลื่อนตัวขึ้นฝั่งที่กอเจโดในประเทศเกาหลีใต้ หลังจากนั้นพายุก็สลายไปในเวลาไม่นาน

พายุไต้ฝุ่นขนุนกลายเป็นพายุลูกแรกที่เคลื่อนตัวผ่านคาบสมุทรเกาหลีจากประเทศเกาหลีใต้ไปประเทศเกาหลีเหนือตั้งแต่เริ่มมีการบันทึกข้อมูลในปี พ.ศ. 2494 ในประเทศเกาหลีใต้ ประชาชนประมาณ 40,350 คน ไม่มีไฟฟ้าใช้ และมีรายงานว่าสิ่งอำนวยความสะดวกต่าง ๆ อย่างน้อยประมาณ 159 แห่ง ได้รับความเสียหาย พื้นที่เกษตรกรรมมากกว่าประมาณ 1,019 เฮกตาร์ ในจังหวัดคย็องซังใต้ได้รับความเสียหาย สื่อของรัฐในประเทศเกาหลีเหนือได้รายงานว่าพายุไต้ฝุ่นขนุนทำให้เกิดความเสียหายเล็กน้อยเช่นกัน 

พายุได้ทำให้เกิดฝนตกหนักในบางส่วนของดินแดนปรีมอร์เยในรัสเซียตะวันออกไกล ประเทศรัสเซียได้ส่งคณะทำงานไปสังเกตการณ์การทำความสะอาดพื้นที่ต่าง ๆ ของประเทศ มีการประกาศภาวะฉุกเฉินใน 21 เทศบาล มีรายงานผู้เสียชีวิตประมาณ 13 ราย มีผู้สูญหายประมาณ 16 ราย มีผู้ได้รับบาดเจ็บอีกประมาณ 115 ราย และความเสียหายโดยรวมประมาณ 98.1 ล้านดอลลาร์สหรัฐ

## ประวัติทางอุตุนิยมวิทยา

left|thumb|ภาพเคลื่อนไหวจากดาวเทียมของพายุไต้ฝุ่นขนุน
ประวัติทางอุตุนิยมวิทยาของพายุไต้ฝุ่นขนุน
* **วันที่ 26 กรกฎาคม** สำนักงานอุตุนิยมวิทยาญี่ปุ่น (JMA) ได้ประกาศการก่อตัวของบริเวณหย่อมความกดอากาศต่ำในมหาสมุทรแปซิฟิก สำนักงานอุตุนิยมวิทยาญี่ปุ่นเริ่มส่งสัญญาณเตือนพายุโดยประกาศว่าเป็นพายุดีเปรสชันเขตร้อน การวิเคราะห์จากสำนักงานอุตุนิยมวิทยาญี่ปุ่นบ่งชี้ว่าพายุอยู่ในสภาพแวดล้อมที่เอื้ออำนวยต่อการพัฒนาโดยมีอุณหภูมิผิวน้ำทะเลที่อบอุ่น และลมเฉือนแนวตั้งต่ำ ศูนย์เตือนไต้ฝุ่นร่วม (JTWC) ได้ออกการแจ้งเตือนการก่อตัวของพายุหมุนเขตร้อนสำหรับพื้นที่ที่มีการพาความร้อนทางตะวันออกของแยป
* **วันที่ 27 กรกฎาคม** ศูนย์เตือนไต้ฝุ่นร่วม (JTWC) ได้เริ่มออกคำเตือนเกี่ยวกับพายุดังกล่าว และจัดประเภทเป็นพายุดีเปรสชันเขตร้อนเมื่อเวลา 16:00 น. (09:00 น. เวลาสากลเชิงพิกัด) ภาพถ่ายดาวเทียมพบว่าศูนย์กลางการหมุนเวียนระดับต่ำของพายุได้ถูกกำหนดไว้แล้ว อย่างไรก็ตาม โครงสร้างการพาความร้อนยังคงอสมมาตร
* **วันที่ 28 กรกฎาคม** สำนักงานอุตุนิยมวิทยาญี่ปุ่น (JMA) และศูนย์เตือนไต้ฝุ่นร่วม (JTWC) ได้ยกระดับพายุดีเปรสชันเขตร้อนให้กลายเป็นพายุโซนร้อน และสำนักงานอุตุนิยมวิทยาญี่ปุ่นได้กำหนดให้ชื่อ **ขนุน** พายุได้รวมศูนย์การไหลเวียนระดับต่ำเข้ากับแถบการพาความร้อนแบบก่อตัว และการพาความร้อนแบบลึกเหนือครึ่งวงกลมทางทิศตะวันออก
* **วันที่ 29 กรกฎาคม** พายุโซนร้อนขนุนได้เคลื่อนตัวเข้าสู่พื้นที่รับผิดชอบของประเทศฟิลิปปินส์เมื่อเวลา 10:00 น. (03:00 น. เวลาสากลเชิงพิกัด) และสำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ (PAGASA) ได้กำหนดชื่อท้องถิ่นว่า **ฟัลโกน** พายุได้เคลื่อนตัวไปทางทิศเหนือ เนื่องจากบริเวณความกดอากาศสูงกึ่งเขตร้อนระดับกลางที่อยู่ใกล้เคียง จึงทำให้พายุทวีกำลังแรงขึ้นจนกลายเป็นพายุโซนร้อนกำลังแรง
* **วันที่ 30 กรกฎาคม** พายุโซนร้อนขนุนเกิดเมฆปกคลุมหนาแน่นบริเวณศูนย์กลางของพายุ และตาพายุขรุขระ แสดงให้เห็นว่าพายุได้ทวีกำลังแรงขึ้นจนกลายเป็นพายุไต้ฝุ่น ศูนย์เตือนไต้ฝุ่นร่วม (JTWC) รายงานความเร็วลมที่ต่อเนื่องเพียง 1 นาทีที่ 130 กิโลเมตรต่อชั่วโมง (80 ไมล์ต่อชั่วโมง) ซึ่งเป็นพายุไต้ฝุ่นระดับ 1
* **วันที่ 31 กรกฎาคม** ศูนย์เตือนไต้ฝุ่นร่วม (JTWC) รายงานความเร็วลมสูงสุด 1 นาทีที่ 285 กิโลเมตรต่อชั่วโมง (180 ไมล์ต่อชั่วโมง) ทำให้พายุไต้ฝุ่นขนุนมีความเข้มข้นเทียบเท่าหมวด 5 ในระดับลมมาตราเฮอริเคนแซฟเฟอร์–ซิมป์สัน และสำนักงานอุตุนิยมวิทยาญี่ปุ่น (JMA) ได้ประเมินพร้อมกันว่าพายุมีความเร็วลมสูงสุด 10 นาทีที่ 215 กิโลเมตรต่อชั่วโมง (130 ไมล์ต่อชั่วโมง) และความกดอากาศที่ 900 เฮกโตปาสกาล (มิลลิบาร์ 26.58 นิ้วของปรอท) 
* **วันที่ 1 สิงหาคม** พายุไต้ฝุ่นขนุนได้เคลื่อนตัวออกจากพื้นที่รับผิดชอบของประเทศฟิลิปปินส์เมื่อเวลาประมาณ 02:00 น. (19:00 น. เวลาสากลเชิงพิกัด) และพายุอ่อนกำลังลงเล็กน้อยในขณะที่เคลื่อนตัวเข้าใกล้หมู่เกาะรีวกีว[thumb|พายุไต้ฝุ่นขนุนได้อ่อนกำลังลง และเกิด[วัฏจักรการแทนที่กำแพงตาเมื่อวันที่ 2 สิงหาคม พ.ศ. 2566|244x244px]]
* **วันที่ 2 สิงหาคม** พายุไต้ฝุ่นขนุนได้อ่อนกำลังลง เนื่องจากพายุเกิดวัฏจักรการแทนที่กำแพงตา และทำให้ตาพายุขยายตัวขึ้นอย่างมาก แต่โครงสร้างโดยรวมของพายุได้เสื่อมลง ตาพายุชั้นในเริ่มเผชิญกับอุณหภูมิของมหาสมุทรที่เย็นลงจากภาพถ่ายดาวเทียมอินฟราเรด ซึ่งล้อมรอบด้วยวงแหวนสมมาตรของความเย็น
* **วันที่ 3 สิงหาคม** พายุไต้ฝุ่นขนุนได้เคลื่อนตัวไปทางทิศเหนือที่อุณหภูมิผิวน้ำทะเลที่เย็นลง และด้วยเหตุนี้พายุจึงมีแนวโน้มอ่อนกำลังลงตาพายุ พายุไต้ฝุ่นขนุนได้อ่อนกำลังลง เนื่องจากเมฆที่เกือบจะนิ่ง และอุ่นขึ้น
* **วันที่ 4 สิงหาคม** พายุไต้ฝุ่นขนุนได้เคลื่อนตัวไปทางขั้วโลก และพายุได้เปลี่ยนทิศไปทางทิศตะวันตกเฉียงเหนือในขณะที่เคลื่อนตัวผ่านขอบด้านใต้ของพายุหมุนกึ่งเขตร้อน หลังจากโครงสร้างของพายุได้อ่อนแอลงทำให้สำนักงานอุตุนิยมวิทยาญี่ปุ่น (JMA) และศูนย์เตือนไต้ฝุ่นร่วม (JTWC) ได้ลดระดับจากพายุไต้ฝุ่นให้กลายเป็นพายุโซนร้อนกำลังแรงโดยมีความเร็วลมที่ต่อเนื่องเพียง 10 นาทีที่ 95 กิโลเมตรต่อชั่วโมง (60 ไมล์ต่อชั่วโมง) พายุเริ่มมีกำลังแรงขึ้นโดยมีแถบพายุแบบลึกเหนือจตุภาคในวันต่อมา
* **วันที่ 6 สิงหาคม** พายุโซนร้อนขนุนได้เคลื่อนตัวไปทางเหนือของโทคุโนะชิมะ และพายุได้เคลื่อนตัวเร่งความเร็วไปทางทิศตะวันออกเฉียงใต้ ศูนย์กลางของพายุได้ถูกเปิดเผย และแถบพายุฝนฟ้าคะนองแบบลึกห่อหุ้มเป็นวงกว้าง
* **วันที่ 9 สิงหาคม** ภาพถ่ายดาวเทียมได้แสดงศูนย์การไหลเวียนระดับต่ำที่รวมตัวกันโดยมีแถบพายุฝนฟ้าคะนองแบบก่อตัว และการพาความร้อนแบบลึกเหนือครึ่งวงกลมทางทิศเหนือ พายุได้เคลื่อนตัวผ่านไปทางตะวันตกเฉียงใต้ของเกาะคีวชู
* **วันที่ 10 สิงหาคม** พายุโซนร้อนขนุนได้เคลื่อนตัวขึ้นฝั่งที่กอเจโดในประเทศเกาหลีใต้ด้วยความเร็วลมที่ต่อเนื่องเพียง 1 กิโลเมตรต่อชั่วโมง (50 ไมล์ต่อชั่วโมง) เมื่อเวลา 07:00 น. (00:00 น. เวลาสากลเชิงพิกัด) หลังจากนั้นพายุเคลื่อนตัวอย่างรวดเร็วไปทางทิศตะวันตกเฉียงเหนือ และศูนย์กลางการหมุนเวียนระดับต่ำถูกบดบังด้วยพายุที่ยังคงอยู่ สำนักงานอุตุนิยมวิทยาญี่ปุ่น (JMA) ยังคงติดตามพายุในฐานะพายุหมุนนอกเขตร้อนจนถึงเช้าของวันต่อมา

## การเตรียมการ

### ประเทศญี่ปุ่น
left|thumb|230x230px|พยากรณ์พายุไต้ฝุ่นขนุนโดยสำนักงานอุตุนิยมวิทยากลาง (CWB)
ประชาชนในเกาะโอกินาวะ และหมู่เกาะอามามิ ทางตะวันตกเฉียงใต้ของประเทศญี่ปุ่นได้รับคำแนะนำให้เตรียมพร้อมรับมือกับพายุไต้ฝุ่นขนุน สำนักงานอุตุนิยมวิทยาญี่ปุ่น (JMA) ได้คาดการณ์ว่าจะมีฝนตกสูงถึงประมาณ 100 มิลลิเมตร (3.9 นิ้ว) ในเกาะโอกินาวะ และในอีก 24 ชั่วโมง ข้างหน้าจะสูงถึงประมาณ 150 มิลลิเมตร (5.9 นิ้ว) ในหมู่เกาะอามามิ พายุฝนฟ้าคะนองที่มีปริมาณน้ำฝนสูงถึงประมาณ 400 มิลลิเมตร (16 นิ้ว) จะพัดถล่มเกาะคีวชู และเกาะชิโกกุ ในนางาซากิได้ย้ายการรำลึกถึงวันครบรอบ 78 ปี ของการทิ้งระเบิดปรมาณูที่ฮิโรชิมะและนางาซากิจากสวนสาธารณะไปยังศูนย์การประชุมในร่ม

### ประเทศเกาหลีใต้
จากการเปลี่ยนแปลงเส้นทางของพายุไต้ฝุ่นขนุนได้ทำให้สำนักงานอุตุนิยมวิทยาเกาหลี (KMA) คาดว่าพายุจะเคลื่อนตัวขึ้นฝั่งที่จังหวัดช็อลลาใต้ในวันที่ 10 สิงหาคม พร้อมเตือนประชาชนให้เตรียมพร้อมรับมือกับฝนตกหนักที่อาจเกิดขึ้น องค์การลูกเสือโลกได้ประกาศให้ผู้เข้าร่วมงานชุมนุมลูกเสือโลกจากประเทศต่าง ๆ ที่ค่ายซินมันกึมให้ออกจากพื้นที่ก่อนกำหนด และย้ายไปทำกิจกรรมยังสถานที่อื่น ๆ เมื่อวันที่ 8 สิงหาคม รัฐบาลประเทศเกาหลีใต้ได้ยกระดับการรับมือฉุกเฉินของศูนย์ปฏิบัติการรับมือภัยพิบัติแห่งชาติจากระดับ 2 ให้กลายเป็นระดับสูงสุด คือ ระดับ 3 และยกระดับการแจ้งเตือนภัยจากเฝ้าระวังให้กลายเป็นรุนแรงในเวลา 16:00 น. (09:00 น. เวลาสากลเชิงพิกัด) เที่ยวบินระหว่างประเทศที่เกาะเชจู และเรือโดยสารที่เดินทางเข้าออกจากท่าเรือได้ถูกระงับชั่วคราว รวมถึงเที่ยวบินในปูซานบางส่วนก็ถูกยกเลิกในวันที่ 9 สิงหาคม ประเทศเกาหลีใต้ได้ประกาศเตือนภัยพายุระดับพิเศษทั้งทางบก และทางทะเล เที่ยวบินมากกว่าประมาณ 330 เที่ยวบิน ได้ถูกยกเลิกลง ประชาชนประมาณกว่า 10,000 คน ต้องอพยพไปยังพื้นที่ปลอดภัย และโรงเรียนประมาณ 1,500 แห่ง ต้องระงับการเรียนการสอนชั่วคราว เมื่อวันที่ 10 สิงหาคม

## ผลกระทบ

### ประเทศฟิลิปปินส์
[thumb|พายุไต้ฝุ่นขนุน[การทวีกำลังแรงขึ้นอย่างรวดเร็ว|ทวีกำลังแรงขึ้นอย่างรวดเร็ว และก่อตัวเป็นลักษณะพายุ อยู่บริเวณนอกชายฝั่งทะเลฟิลิปปินเมื่อวันที่ 31 กรกฎาคม พ.ศ. 2566|295x295px]]
ในขณะที่พายุไต้ฝุ่นขนุนเคลื่อนตัวเข้าสู่พื้นที่รับผิดชอบของประเทศฟิลิปปินส์ สำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ (PAGASA) ได้ออกประกาศฉบับต่อมา แม้ว่าพายุจะไม่ส่งผลกระทบโดยตรงต่อประเทศฟิลิปปินส์แต่ทั้งพายุไต้ฝุ่นขนุน และพายุไต้ฝุ่นทกซูรี แต่ก็ได้ทำให้ลมมรสุมรุนแรงขึ้นเป็นเวลาหลายวัน ซึ่งทำให้เกิดน้ำท่วมรุนแรงทั่วประเทศ หน่วยงานปกครองส่วนท้องถิ่นทั่วเกาะลูซอนยังได้ระงับการเรียนการสอนในโรงเรียนของรัฐ และสำนักงานของรัฐ 

พายุได้ออกจากพื้นที่รับผิดชอบของประเทศฟิลิปปินส์ และสำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ ได้ออกคำแนะนำครั้งสุดท้ายเกี่ยวกับพายุลูกนี้ หลังจากฝนตกติดต่อกันหลายวันจากมรสุมทางตะวันตกเฉียงใต้ ชุมชนบางแห่งในจังหวัดบูลาคันยังคงถูกน้ำท่วม กรมสวัสดิการสังคมและการพัฒนาได้รายงานว่าประชาชนอย่างน้อยประมาณ 2 ล้านคน และตำบลประมาณ 1,042 แห่ง ในเกาะลูซอน และวิซายัส ได้รับผลกระทบจากฝนที่เกิดจากมรสุมทางตะวันตกเฉียงใต้ในขณะที่ฝนตกต่อเนื่องตลอดทั้งวันเขื่อนอังกัตก็มีปริมาณน้ำล้นถึงประมาณ 195.88 ลูกบาศก์เมตร (6,917 ลูกบาศก์ฟุต)

### ประเทศญี่ปุ่น
เมื่อวันที่ 7 สิงหาคม มีผู้ได้รับบาดเจ็บอย่างน้อยประมาณ 115 ราย และมีผู้เสียชีวิตประมาณ 2 ราย ในจังหวัดโอกินาวะ พบชายวัย 90 ปี ใต้โรงรถที่ถล่ม และเสียชีวิตในเวลาต่อมาในหมู่บ้านโอกิมิ หญิงวัย 89 ปี ได้รับบาดเจ็บสาหัสจากการถูกไฟไหม้ทั่วร่างกายเพราะอยู่ในบ้านคอนกรีตที่ถูกไฟไหม้ เนื่องจากเทียนที่ใช้ดับไฟ และในเวลาต่อมาหญิงรายนี้เสียชีวิตที่โรงพยาบาลในท้องถิ่นในอูรูมะ ถนนสายเดียวที่มุ่งไปยังหมู่บ้านเล็ก ๆ ของคิตาอุเอะฮาระได้พังทลายลง และส่งผลกระทบให้ชาวบ้านไม่สามารถออกไปไหนได้ บริษัท โอกินาวะ อิเล็คทริค พาวเวอร์ รายงานว่าพายุไต้ฝุ่นขนุนได้ทำให้บ้านเรือนประมาณ 220,000 หลัง ไม่มีไฟฟ้าใช้ หรือคิดเป็นร้อยละ 30 ของชาวโอกินาวะ
[thumb|230x230px|[ตา (พายุหมุน)|ตาพายุของพายุไต้ฝุ่นขนุนที่กำลังเคลื่อนตัวเข้าใกล้จังหวัดโอกินาวะ ประเทศญี่ปุ่นเมื่อวันที่ 2 สิงหาคม พ.ศ. 2566|left]]
บ้านเรือนอย่างน้อยประมาณ 7,000 หลัง ไม่มีไฟฟ้าใช้หมู่เกาะอามามิ ซึ่งเป็นเกาะทางตะวันออกเฉียงเหนือของเกาะโอกินาวะ เรือบรรทุกสินค้าซินไห่โจว 2 เกยตื้นนอกชายฝั่งเกาะอิชิงากิ และแตกออกเป็นสองท่อนท่ามกลางคลื่นลมแรงที่เกิดจากพายุ ความเสียหายในจังหวัดโอกินาวะอยู่ที่ประมาณ 2 พันล้านเยน (14.3 ล้านดอลลาร์สหรัฐ) เมื่อวันที่ 6 สิงหาคม นาฮะเริ่มจ่ายน้ำประมาณ 1,170 ลิตร (310 แกลลอน) ให้กับอพาร์ตเมนต์ และฟาร์ม ที่ประสบปัญหาขาดแคลนน้ำกับไฟฟ้าเป็นเวลานาน ในประเทศญี่ปุ่นมีสภาพอากาศที่เลวร้าย จึงทำให้รถไฟซันโยชิงกันเซ็งต้องยกเลิกบริการประมาณ 25 สาย ระหว่างสถานีรถไฟฮิโรชิมะกับสถานีรถไฟโคคุระในวันที่ 9 และ 10 สิงหาคม ส่งผลกระทบต่อผู้โดยสารประมาณ 5,200 คน บริการรถไฟท้องถิ่นในจังหวัดยามางูจิก็ถูกระงับเช่นเดียวกัน

### ประเทศจีน
[thumb|พายุไต้ฝุ่นขนุนที่ส่องจาก[สถานีอวกาศนานาชาติในขณะโคจรอยู่เหนือมหาสมุทรแปซิฟิก|230x230px]]
ประชาชนมากกว่าประมาณ 1,200 คน ในมณฑลเฮย์หลงเจียงได้รับการอพยพ มณฑลเฮย์หลงเจียงได้ออกคำเตือนสีแดง 2 รายการ สำหรับพายุฝนฟ้าคะนอง ในขณะที่เฮ่อกัง เจียมู่ซือ ชวงหยาซาน จี้ซี และหมู่ตันเจียง ได้มีการคาดการณ์ว่าจะมีปริมาณน้ำฝนอยู่ที่ประมาณ 40 มิลลิเมตร (1.6 นิ้ว) ถึง 80 มิลลิเมตร (3.1 นิ้ว) รัฐบาลท้องถิ่นรายงานว่าซางจือจะมีการหยุดเรียน ทำงาน การผลิต การดำเนินงาน และกิจกรรมทางธุรกิจ ฝนที่ตกหนักจากพายุได้ทำให้เกิดน้ำท่วมฉับพลัน และโคลนถล่มเป็นบริเวณกว้าง มีผู้เสียชีวิตอย่างน้อยประมาณ 2 ราย และมีผู้สูญหายประมาณ 16 ราย พายุฝนฟ้าคะนองได้ทำให้ถนน สะพาน และแหล่งจ่ายไฟ ได้รับความเสียหาย รวมถึงบริการรถไฟโดยสารอย่างน้อยประมาณ 20 เที่ยว ต้องหยุดชะงักลง

### ประเทศไต้หวัน
พายุไต้ฝุ่นขนุนไม่ได้สร้างความเสียหายโดยตรงต่อประเทศไต้หวัน แต่กระแสลมทางตะวันตกเฉียงใต้ที่พัดแรงได้ทำให้เกิดดินถล่มอย่างรุนแรงต่อพื้นที่ภูเขาตอนกลางของประเทศไต้หวัน นอกจากนี้ พายุได้ทำให้เกิดภัยพิบัติทางการเกษตรทั่วประเทศเป็นมูลค่ารวมอยู่ที่ประมาณ 181.22 ล้านดอลลาร์ไต้หวันใหม่ (5.69 ล้านดอลลาร์สหรัฐ) หากแบ่งตามมณฑล และเมืองต่าง ๆ เทศมณฑลหนานโถวได้รับความเสียหายอยู่ที่ประมาณ 157.63 ล้านดอลลาร์ไต้หวันใหม่ (4.95 ล้านดอลลาร์สหรัฐ) เทศมณฑลเหมียวลี่ได้รับความเสียหายอยู่ที่ประมาณ 10.56 ล้านดอลลาร์ไต้หวันใหม่ (331,955 ดอลลาร์สหรัฐ) และเกาสฺยงได้รับความเสียหายอยู่ที่ประมาณ 5.89 ล้านดอลลาร์ไต้หวันใหม่ (185,153 ดอลลาร์สหรัฐ) ความสูญเสียทางการเกษตรในเทศมณฑลหนานโถวค่อนข้างร้ายแรงคิดเป็น 87 เปอร์เซ็นต์ ของจำนวนเงินทั้งหมด และความเสียหายทางการเกษตรอยู่ที่ประมาณ 107.48 ล้านหยวนจีน (15.2 ล้านดอลลาร์สหรัฐ) พื้นที่เพาะปลูกเสียหายประมาณ 1,123 เฮกตาร์ และระดับความเสียหายอยู่ที่ 22 เปอร์เซ็นต์ พื้นที่แปลงที่ยังไม่เก็บเกี่ยวเป็นประมาณ 249 เฮกตาร์ พืชที่ได้รับความเสียหายส่วนใหญ่เป็นเสาวรสโดยมีพื้นที่เสียหายประมาณ 155 เฮกตาร์ และระดับความเสียหายอยู่ที่ 20 เปอร์เซ็นต์ ซึ่งแปลงที่ยังไม่เก็บเกี่ยวเป็นประมาณ 31 เฮกตาร์ และความเสียหายอยู่ที่ประมาณ 21.86 ล้านหยวนจีน (101.5 ล้านดอลลาร์สหรัฐ) รองลงมาจากเสาวรส คือ มะละกอ กะหล่ำปลี มะเขือเทศ และดอกลิลลี่ เป็นต้น
[left|thumb|230x230px|การนำเสนอการช่วยเหลือที่[เทศมณฑลหนานโถว ประเทศไต้หวัน]]
ประธานาธิบดีไช่ อิงเหวิน ได้เรียกร้องให้ประชาชนหลีกเลี่ยงกิจกรรมกลางแจ้ง เช่น การเดินป่า ตกปลา และกิจกรรมริมชายฝั่งอื่น ๆ เป็นต้น การขนส่งได้หยุดชะงักลงโดยเที่ยวบินภายในประเทศหลายเที่ยวต้องยกเลิกลงเพื่อเป็นการป้องกันอันตราย ประชาชนประมาณ 900 คน ในเกาสฺยงได้รับการอพยพ มีการรายงานว่าบ้านเรือนไฟฟ้าดับประมาณ 1,300 ครัวเรือน เกิดอุบัติเหตุทางรถยนต์ในเขตฟู่ซิงของเถา-ยฺเหวียน จึงส่งผลให้มีผู้เสียชีวิตประมาณ 4 ราย และมีผู้ได้รับบาดเจ็บประมาณ 2 ราย ประชาชนประมาณ 500 คน ติดอยู่ในหมู่บ้านบนภูเขาทั่วตอนกลาง และทางตอนใต้ของประเทศไต้หวัน เนื่องจากฝนตกหนัก พายุไต้ฝุ่นขนุนได้ก่อให้เกิดความเสียหายทางการเกษตรรวมอยู่ที่ประมาณ 238 ล้านดอลลาร์ไต้หวันใหม่ (7.5 ล้านดอลลาร์สหรัฐ)

### ประเทศเกาหลีใต้
[thumb|วงจรดาวเทียมของพายุโซนร้อนขนุนไม่กี่ชั่วโมงก่อนที่จะขึ้นฝั่ง[ประเทศเกาหลีใต้เมื่อวันที่ 10 สิงหาคม พ.ศ. 2566|232x232px]]
พายุไต้ฝุ่นขนุนเป็นพายุลูกแรกที่เคลื่อนตัวพัดผ่านคาบสมุทรเกาหลีจากประเทศเกาหลีใต้ไปประเทศเกาหลีเหนือนับตั้งแต่เริ่มมีการบันทึกข้อมูลในปี พ.ศ. 2494 พายุได้ส่งผลกระทบต่อกอเจโด ซึ่งเป็นเกาะเล็ก ๆ ที่ตั้งอยู่นอกชายฝั่งทางตะวันออกเฉียงใต้ของประเทศเกาหลีใต้ ชายคนหนึ่งได้จมน้ำเสียชีวิตจากน้ำท่วมในแทกู และชายอีกคนที่นั่งรถเข็นได้สูญหายไป หลังจากนั้นก็ถูกพบเสียชีวิตในอ่างเก็บน้ำ ประชาชนมากกว่าประมาณ 15,862 คน ได้รับการอพยพ และประชาชนประมาณ 40,350 คน ไม่มีไฟฟ้าใช้ แม้ว่าไฟฟ้าจะกลับมาใช้ได้แล้ว หรืออยู่ที่ประมาณ 94 เปอร์เซ็นต์ ปริมาณน้ำฝนที่สะสมรวมประมาณ 382.5 มิลลิเมตร (15.06 นิ้ว) ในยังซัน, 322.4 มิลลิเมตร (12.69 นิ้ว) ในคังนึง, 315.7 มิลลิเมตร (12.43 นิ้ว) ในซกโช, 302 มิลลิเมตร (11.9 นิ้ว) ในเทศมณฑลชิลกอก และ 296 มิลลิเมตร (11.7 นิ้ว) ในคิมชอน มีรายงานว่าสิ่งอำนวยความสะดวกต่าง ๆ อย่างน้อยประมาณ 159 แห่ง ได้รับความเสียหาย เนื่องจากน้ำท่วม และดินถล่ม ถนนประมาณ 680 สาย ได้พังทลายลงโดยส่วนใหญ่อยู่ทางตะวันออกเฉียงใต้ โรงเรียนประมาณ 34 แห่ง ได้รับความเสียหายเล็กน้อย พื้นที่เกษตรกรรมอย่างน้อยประมาณ 1.019 เฮกตาร์ ในจังหวัดคย็องซังใต้ได้รับความเสียหาย

ประธานาธิบดีเกาหลีใต้ยุน ซ็อก-ย็อล ได้สั่งการให้รัฐบาลจัดหาความช่วยเหลือทันที และเพียงพอแก่ผู้ที่ได้รับผลกระทบจากพายุไต้ฝุ่นขนุน ความเสียหายต่อทรัพย์สินเบื้องต้นคำนวณไว้อยู่ที่ประมาณ 8.3 พันล้านวอน (6.3 ล้านดอลลาร์สหรัฐ) เนื่องจากเส้นทางที่เปลี่ยนไป และผลกระทบที่คาดว่าจะเกิดขึ้นจากพายุ รัฐบาลของประเทศเกาหลีใต้มีการร่วมมือกับองค์การลูกเสือโลกในการย้ายผู้เข้าร่วมงานชุมนุมลูกเสือโลกครั้งที่ 25 จำนวนประมาณ 43,000 คน จากต่างประเทศไปยังโรงแรม หรือที่พักอื่น ๆ มีการคาดการณ์ว่าจังหวัดคังว็อนจะได้รับปริมาณน้ำฝนสูงถึงประมาณ 600 มิลลิเมตร (24 นิ้ว) และมีการคาดการณ์อีกว่าโซลจะได้รับปริมาณน้ำฝนสูงถึงประมาณ 200 มิลลิเมตร (7.9 นิ้ว) ในขณะที่พายุกำลังเคลื่อนตัวเข้าใกล้ มีเที่ยวบินอย่างน้อยประมาณ 144 เที่ยวบิน ภายในกับภายนอกของเกาะเชจูได้ถูกยกเลิกตามรายงานของบริษัทท่าอากาศยานเกาหลี

### ประเทศเกาหลีเหนือ
[left|thumb|230x230px|การวัดปริมาณน้ำฝนทั่วโลกได้บันทึกภาพพายุไต้ฝุ่นขนุนกำลังเคลื่อนตัวเข้าใกล้[หมู่เกาะรีวกีว]]
รัฐบาลของประเทศเกาหลีเหนือรายงานว่า "หากประเทศไม่เตรียมการป้องกันภัยพิบัติก่อนเกิดพายุ เศรษฐกิจของประเทศจะได้รับผลกระทบอย่างรุนแรง" ประเทศเกาหลีเหนือได้ประกาศเตือนภัยประชาชนให้เตรียมพร้อมสำหรับพายุไต้ฝุ่นขนุนโดยประกาศว่าองค์กรพรรครัฐบาลทั้งหมด "ควรต่อสู้ดิ้นรนเพื่อลดความเสียหายให้เหลือน้อยที่สุด" ฝนตกหนักจากพายุได้ทำให้เกิดน้ำท่วมครั้งใหญ่ในว็อนซัน หนังสือพิมพ์ทางการของพรรคแรงงานเกาหลี โรดอง ซินมุน ได้รายงานว่าเจ้าหน้าที่ได้รับคำสั่งให้ดำเนินการตอบสนองต่อภัยพิบัติในกรณีฉุกเฉิน และวางแผนอพยพ สำนักข่าวกลางเกาหลีรายงานว่าพายุไต้ฝุ่นขนุนยังทำให้เกิดความเสียหายเล็กน้อย ซึ่งส่งผลให้กิ่งไม้หัก และสำนักข่าวกลางเกาหลียังรายงานอีกด้วยว่าจังหวัดฮวังแฮใต้ได้ทุ่มเทความพยายามในการปกป้องพืชผลจากพายุ ชาวเกาหลีเหนือได้รับคำสั่งให้ใช้มาตรการป้องกันที่จำเป็นทั้งหมดเพื่อปกป้องภาพเหมือนของคิม อิล-ซ็อง และคิม จ็อง-อิล นอกจากนี้ หนังสือพิมพ์ของรัฐบาลประเทศเกาหลีเหนือได้ขอให้ชาวเกาหลีเหนือเก็บรักษารูปปั้น โมเสก ภาพวาด และอนุสรณ์ สถานอื่น ๆ ของราชวงศ์คิม สถานีโทรทัศน์กลางบนแผ่นดินเกาหลีรายงานว่ามีความเร็วลมมากกว่า 18 กิโลเมตรต่อชั่วโมง (11 ไมล์ต่อชั่วโมง) และปริมาณน้ำฝนอยู่ที่ประมาณ 181 มิลลิเมตร (7.1 นิ้ว) ในจังหวัดคังว็อน มีรายงานว่าผู้นำประเทศเกาหลีเหนือคิม จ็อง-อึน ได้ไปเยือนเขตที่ได้รับผลกระทบจากพายุไต้ฝุ่นขนุนในเขตอันบยอน และกำกับดูแลความพยายามในการฟื้นฟู ผู้นำประเทศเกาหลีเหนือได้ตำหนิเจ้าหน้าที่ว่า "ไม่มีความรับผิดชอบ" ที่ล้มเหลวในการใช้มาตรการป้องกัน

### ประเทศรัสเซีย
พายุไต้ฝุ่นขนุนได้ทำให้เกิดฝนตกหนักในบางส่วนของดินแดนปรีมอร์เยในรัสเซียตะวันออกไกล ประเทศรัสเซีย จึงส่งผลให้เกิดน้ำท่วม หลังจากที่พายุเคลื่อนตัวผ่านไปประเทศรัสเซียได้ส่งคณะทำงานไปสังเกตการทำความสะอาดพื้นที่ต่าง ๆ ของประเทศ มีการประกาศภาวะฉุกเฉินใน 21 เทศบาล สื่อของรัฐรายงานว่าบ้านเรือนประมาณ 4,368 หลัง พร้อมด้วยพื้นที่ใกล้เคียงประมาณ 5,654 แห่ง และอาคารอพาร์ตเมนต์ประมาณ 7 แห่ง ได้ถูกน้ำท่วม ประชาชนมากกว่าประมาณ 2,000 คน จากพื้นที่น้ำท่วมได้อพยพ มีผู้บาดเจ็บประมาณ 3 ราย อาคารที่อยู่อาศัยอย่างน้อยประมาณ 4,368 หลัง บ้านเรือนประมาณ 5,654 หลัง และถนนประมาณ 43 สาย ได้จมอยู่ใต้น้ำ ความเสียหายในประเทศรัสเซียอยู่ที่ประมาณ 7 พันล้านรูเบิลรัสเซีย (70 ล้านดอลลาร์สหรัฐ)

## ดูเพิ่ม

* ฤดูพายุไต้ฝุ่นแปซิฟิก พ.ศ. 2566
* รายชื่อของพายุหมุนเขตร้อน
** รายชื่อของพายุขนุน
** รายชื่อของพายุฟัลโกน
* พายุหมุนเขตร้อนที่มีเส้นทางที่คล้ายกัน
** พายุไต้ฝุ่นรามสูร พ.ศ. 2545
** พายุโซนร้อนกำลังแรงขนุน พ.ศ. 2555
** พายุไต้ฝุ่นชบา พ.ศ. 2559

## หมายเหตุ

## อ้างอิง

## แหล่งข้อมูลอื่น

* พายุหมุนเขตร้อนระบบดิจิทัล (Digital Typhoon) ข้อมูลของพายุไต้ฝุ่นขนุน (2306)
* สำนักงานอุตุนิยมวิทยาญี่ปุ่น (JMA) ข้อมูลเส้นทางของพายุไต้ฝุ่นขนุน (2306)
* สำนักงานอุตุนิยมวิทยาไทย (TMD) ข้อมูลเส้นทางของพายุไต้ฝุ่นขนุน (2306)
* ศูนย์เตือนไต้ฝุ่นร่วม (JTWC) ข้อมูลเส้นทางของพายุซูเปอร์ไต้ฝุ่นขนุน (06W)

หมวดหมู่:ฤดูพายุไต้ฝุ่นแปซิฟิก พ.ศ. 2566
หมวดหมู่:พายุหมุนเขตร้อนระดับ 5
หมวดหมู่:พายุหมุนเขตร้อน
หมวดหมู่:พายุซูเปอร์ไต้ฝุ่น
หมวดหมู่:พายุไต้ฝุ่นรุนแรง
หมวดหมู่:พายุไต้ฝุ่น
หมวดหมู่:ภัยธรรมชาติในปี พ.ศ. 2566
หมวดหมู่:ประเทศฟิลิปปินส์ในปี พ.ศ. 2566
หมวดหมู่:ประเทศไต้หวันในปี พ.ศ. 2566
หมวดหมู่:ประเทศญี่ปุ่นในปี พ.ศ. 2566
หมวดหมู่:ประเทศเกาหลีใต้ในปี พ.ศ. 2566
หมวดหมู่:ประเทศเกาหลีเหนือในปี พ.ศ. 2566
หมวดหมู่:ประเทศจีนในปี พ.ศ. 2566
หมวดหมู่:ประเทศรัสเซียในปี พ.ศ. 2566
หมวดหมู่:บทความพายุหมุนเขตร้อน
หมวดหมู่:พายุไต้ฝุ่นในประเทศฟิลิปปินส์
หมวดหมู่:พายุไต้ฝุ่นในประเทศไต้หวัน
หมวดหมู่:พายุไต้ฝุ่นในประเทศญี่ปุ่น
หมวดหมู่:พายุไต้ฝุ่นในประเทศเกาหลีใต้
หมวดหมู่:พายุไต้ฝุ่นในประเทศเกาหลีเหนือ
หมวดหมู่:พายุไต้ฝุ่นในประเทศจีน
หมวดหมู่:พายุไต้ฝุ่นในประเทศรัสเซีย
หมวดหมู่:ภัยพิบัติในประเทศฟิลิปปินส์
หมวดหมู่:ภัยพิบัติในประเทศไต้หวัน
หมวดหมู่:ภัยพิบัติในประเทศญี่ปุ่น
หมวดหมู่:ภัยพิบัติในประเทศเกาหลีใต้
หมวดหมู่:ภัยพิบัติในประเทศเกาหลีเหนือ
หมวดหมู่:ภัยพิบัติในประเทศจีน
หมวดหมู่:ภัยพิบัติในประเทศรัสเซีย